

| **№** | **Наименование на действието** | **Позоваване на съответна политика/законодателен акт** | **Цел** | **Въздействие на действието** |
| --- | --- | --- | --- | --- |
| **Искания в областта на стандартизацията за разработване/преразглеждане на хармонизирани европейски стандарти в подкрепа на законодателството на Съюза** |
| 1 | Екопроектиране | Преразглеждане на Регламент (ЕО) № 640/2009 по отношение на изискванията за екопроектиране на електродвигатели. | Оценяване на енергийните загуби, генерирани преди и след регулатор на честотата на въртене, в допълнение към загубите в него, които вече са обхванати от стандарт IEC 61800-9-2.  | Оценяване на въздействието на регулаторите на честотата на въртене чрез системен подход, за да се насърчи използването на регулатори на честотата на въртене, които свеждат до минимум енергийните загуби. |
| 2 | Екопроектиране | Регламент за екопроектиране и енергийно етикетиране на водоподгреватели (преразглеждане на Делегиран регламент (ЕС) № 812/2013 на Комисията за допълване на Директива 2010/30/ЕС по отношение на енергийното етикетиране на водоподгреватели, топлоакумулиращи резервоари за гореща вода и комплекти от водоподгревател и слънчево съоръжение, и Регламент (ЕС) № 814/2013 за прилагане на Директива 2009/125/ЕО по отношение на изискванията за екопроектиране за водоподгреватели и топлоакумулиращи резервоари за гореща вода). | Оценяване на енергийната ефективност на водоподгревателите, емисиите от тях и възможните други въздействия върху околната среда. | Подобряване на екологичните характеристики на водоподгревателите и създаване на еднакви условия на конкуренция за производителите, които трябва да спазват регламента. |
| 3 | Екопроектиране | Изисквания за екопроектиране за битови съдомиялни машини, битови перални машини и битови перални машини със сушилня; енергийно етикетиране на битови съдомиялни машини, битови перални машини и битови перални машини със сушилня; приемане на четири регламента на Комисията през 2019 г. | Преработване на хармонизираните стандарти за провеждане на изпитвания с цел измерване на работните показатели на битовите съдомиялни машини, битовите перални машини и битовите перални машини със сушилня, след като съответните регламенти за екопроектиране и енергийно етикетиране бъдат преразгледани. | Улесняване на пускането на пазара на уреди, които са в съответствие с преразгледаните регламенти по отношение на икономиите на енергия, вода и други ресурси, и същевременно отговарят на нуждите на потребителите и гарантират конкурентоспособността на промишлеността. |
| 4 | Регистрация, оценка, разрешаване и ограничаване на химикали | Регламент (ЕО) № 1907/2006 относно регистрацията, оценката, разрешаването и ограничаването на химикали — приложение XVII — вписване 50.  | Прилагане на ограничително вписване 50, подточки 5 и 6 (полициклични ароматни въглеводороди (PAH)), за което при преглед може да се разгледат възможностите за въвеждане на ограничение за миграцията в гума и пластмаса. | Гарантиране, че потребителските продукти от пластмаса/гума могат да се произвеждат/движат свободно в рамките на единния пазар. |
| 5 | Торове | Регламент (ЕС) 2019/1009 на Европейския парламент и на Съвета от 5 юни 2019 г. за определяне на правила за предоставяне на пазара на ЕС продукти за наторяване и за изменение на регламенти (ЕО) № 1069/2009 и (ЕО) № 1107/2009 и за отмяна на Регламент (ЕО) № 2003/2003. | Хармонизиране на аналитичните методи за провеждане на изпитвания с цел проверка на съответствието на продукти за наторяване, произведени от вторични суровини, с основните изисквания на новия Регламент за продуктите за наторяване. | Създаване на възможност за въвеждане на практики за общи изпитвания и проверки на съответствието с правните изисквания, което ще улесни търговията в рамките на единния пазар.  |
| 6 | Експлозивна атмосфера (ATEX) | Директива 2014/34/ЕС на Европейския парламент и на Съвета за хармонизиране на законодателствата на държавите членки относно съоръженията и системите за защита, предназначени за използване в потенциално експлозивна атмосфера (ATEX). | Разработване на технически спецификации, които в съответствие с основните изисквания на директивата да бъдат насочени към технологичните новости в съоръженията и системите за защита, предназначени за използване в потенциално експлозивна атмосфера. | Проектиране и конструиране на оборудване, отговарящо на съвременното технологично равнище на секторните технологии, и предоставяне на възможност на потребителите да се възползват от съвременното равнище на безопасност.  |
| 7 | Безопасност на пиротехническите изделия | Директива 2013/29/ЕС на Европейския парламент и на Съвета от 12 юни 2013 г. за хармонизиране на законодателствата на държавите членки за предоставяне на пазара на пиротехнически изделия (преработен текст). | Работа в областта на стандартизацията за повишаване на безопасността на пиротехническите изделия: актуализиране на действащите стандарти за пиротехнически изделия, за да бъдат отразени изискванията на настоящата Директива 2013/29/ЕС и последните новости в развитието на технологиите. | Действието ще повиши безопасността на пиротехническите изделия и качеството на оценките на съответствието на тези изделия чрез съгласуване на действащите стандарти в тази област с настоящите законодателни изисквания и изисквания за безопасност, както и с последните новости в технологиите. |
| 8 | Радионуклидни калибратори | Регламент за медицинските изделия (MDR) (Регламент (ЕС) 2017/745); основни норми на безопасност, Директива 2013/59/Евратом на Съвета. | Проектиране, производство, монтиране, използване и проверка на експлоатационните показатели на радионуклидни калибратори, използвани за измерване на активността на радиофармацевтичните средства преди прилагането им върху пациента. | Подобряване на процеса на оптимизиране на дозите чрез проверка на активността, предписана на пациентите. |
| 9 | Строителни продукти | Регламент за строителните продукти (Регламент (ЕС) № 305/2011). | Разработване на методи и критерии за оценяване на експлоатационните показатели на строителните продукти.  | Установяване на общ технически език, който е нужен за правилното функциониране на системата за хармонизиране, създадена в рамките на този регламент или чрез него. |
| 10 | Железопътна система | Директива (ЕС) 2016/797 относно оперативната съвместимост на железопътната система в рамките на Европейския съюз (преработен текст). | Подкрепяне на техническите спецификации за оперативна съвместимост и архитектурата на железопътната система, в това число цифровизация за ефективна експлоатация на влаковете и ползи за ползвателите, автоматизация и киберсигурност. | Подготвяне на по-нататъшното интегриране и хармонизиране на железопътния сектор в единното европейско железопътно пространство като основа на бъдещата мултимодална и цифровизирана европейска транспортна мрежа. |
| 11 | Акредитация и оценяване на съответствието  | Регламент (ЕО) № 765/2008 за определяне на изискванията за акредитация и надзор на пазара във връзка с предлагането на пазара на продукти и Регламент (ЕО) № 1221/2009. | Хармонизиране на критериите за партньорски оценки между националните органи по акредитация. Хармонизиране на критериите за акредитация на органите за оценяване на съответствието от националните органи по акредитация в държавите членки. | Гарантиране, че акредитацията и оценяването на съответствието са еднакво строги във всички държави членки, като се осигури високо ниво на компетентност на органите за акредитация и оценяване на съответствието, което ще създаде справедливи и еднакви условия на конкуренция за операторите (по-специално за МСП). |
| 12 | Достъпност за хора с увреждания  | Директива (ЕС) 2019/882 на Европейския парламент и на Съвета от 17 април 2019 г. за изискванията за достъпност на продукти и услуги. | Хармонизиране на подходите, които понастоящем се използват от производителите и доставчиците на услуги в целия свят, за да отговорят на изискванията за достъпност при производството на продукти/предоставянето на услуги със специфични характеристики по отношение на достъпността. | Гарантиране, че хората с увреждания имат достъп до продукти и услуги на вътрешния пазар. |
| 13 | Повторна употреба на риболовните съоръжения | Директива (ЕС) 2019/904 относно намаляването на въздействието на определени пластмасови продукти върху околната среда. | Разработване на хармонизирани стандарти за дизайн на риболовните съоръжения, съответстващ на кръговата икономика, с цел насърчаване на подготовката за повторната им употреба и улесняване на възможността за рециклиране в края на жизнения им цикъл. | Насърчаване на подготовката за повторната им употреба и улесняване на възможността за рециклиране в края на жизнения им цикъл. |